कैश नहीं आया, बैंक से खाली हाथ लौटे ग्राहक
भास्कर संवाददाता | महिदपुर रोड
नगर की एकमात्र राष्ट्रीयकृत बैंक, बैंक आॅफ इंडिया में शनिवार को उज्जैन से कैश नहीं आने से दिनभर बैंक खातेदारों को बिना राशि आहरण के ही खाली हाथ लौटना पड़ा।
बैंक शाखा के कैश काउंटर से जहां भुगतान नहीं हुआ, वहीं बैंक के अधिकृत कियोस्क सेंटर वालों ने भी अपने शटर कार्यालयीन समय में गिराए रखे। हालांकि शाम को कुछ उपभोक्ताओं को थोड़ा बहुत कैश दिया गया। इधर, बैंक आॅफ इंडिया के शाखा प्रबंधक श्रवण गुर्जर के मुताबिक शुक्रवार को लंच के बाद 25 लाख का कैश उज्जैन से आया, जिसे उसी दिन बैंक खातेदारों में वितरित कर दिया गया। नागरिकों ने उच्च अधिकारियों से अनुरोध किया है कि बैंक में भरपूर कैश हो, जिससे हम व्यापरियों को परेशानी न हो।
ग्रामीण बैंक में अधिकाशं को नकद भुगतान- नर्मदा-झाबुआ ग्रामीण बैंक के अनुसार कैश आने से अधिकांश खातेदारों को नकदी भुगतान किया गया। नगर में बैंक आॅफ इंडिया का एकमात्र एटीएम भी पिछले कई दिनों से बंद पड़ा है।
hin_Deva bho_Deva awa_Deva hin_Deva hin_Deva